মাধ্যমিকে কৃতীদের অভিনন্দন মুখ্যমন্ত্রীর

কলকাতা: আজ শুক্রবার মাধ্যমিকের (Madhyamik 2025) ফলপ্রকাশ। জীবনের প্রথম বড় পরীক্ষায় কৃতিদের শুভেচ্ছা জানালেন মুখ্যমন্ত্রী মমতা বন্দ্যোপাধ্যায় (Mamata Banerjee)। আগামী দিনে তাঁদের আরও সাফল্য কামনা করেছেন।

আরও পড়ুন: ফলপ্রকাশ মাধ‍্যমিকের, কোন কোন ওয়েবসাইটে রেজাল্ট দেখবেন?

এক্স হ্যান্ডেলে লিখছেন, “এবারের মাধ্যমিক পরীক্ষায় উত্তীর্ণ সকল ছাত্রছাত্রীকে জানাই আমার আন্তরিক অভিনন্দন! আগামীদিনে তোমরা আরো সফল হবে – এই প্রত্যাশা আমি রাখি। তোমাদের জীবনের এই স্মরণীয় দিনে, আমি তোমাদের বাবা-মা, অভিভাবক-অভিভাবিকা এবং শিক্ষক-শিক্ষিকাদেরও আমার আন্তরিক শুভেচ্ছা জানাই। তাঁদের সমর্থন ও পথনির্দেশই তোমাদের এই সাফল্যকে সম্ভব করে তুলেছে।”

মুখ্যমন্ত্রী আরও লিখছেন, “যারা আজ ভালো ফল করতে পারোনি তাদের বলব: হতাশ হয়ো না। চেষ্টা করো। আগামীদিনে সাফল্য আসবেই।তোমাদের সকলকে আরো একবার আমার প্রাণভরা আশীর্বাদ ও শুভকামনা জানাই। ভালো থেকো সকলে।”

এবারের মাধ্যমিক পরীক্ষায় উত্তীর্ণ সকল ছাত্রছাত্রীকে জানাই আমার আন্তরিক অভিনন্দন! আগামীদিনে তোমরা আরো সফল হবে – এই প্রত্যাশা আমি রাখি।

তোমাদের জীবনের এই স্মরণীয় দিনে, আমি তোমাদের বাবা-মা, অভিভাবক-অভিভাবিকা এবং শিক্ষক-শিক্ষিকাদেরও আমার আন্তরিক শুভেচ্ছা জানাই। তাঁদের সমর্থন ও…

— Mamata Banerjee (@MamataOfficial) May 2, 2025